# Caen

### Iz Wikipedije, proste enciklopedije

Koordinate: 49° 11’ severne širine, 0° 22’ zahodne dolžine

Občina Caen Lega in grb
Lega
Zemljepisna dolžina: | 00° 22' 10" W
Zemljepisna širina: | 49° 10' 59" N
Uprava
Država | Francija
Regija: | Spodnja Normandija (glavno mesto)
Departma: | Calvados (prefektura)
Okrožje: | Caen
Kanton: | sedež devetih kantonov
Interkomunaliteta: | Aglomeracijska skupnost Caen la Mer
Župan: | Brigitte Le Brethon (2001-2008)
Statistični podatki o
Nadmorska višina: | 2 m–73 m (povpr. 8 m)
Površina kopnega:¹ | 25,70 km²
Prebivalstvo:² (1999) | 113,987
- gostota: (1999) | 4,435/km²
Razno
INSEE/Poštna številka | 14118/ 14000, 14300:
¹ Podatki iz francoske zemljiške knjige, ki izključuje jezera, ribnike, ledenike > 1 km² in rečne estuarje.
² Population sans doubles comptes: enkratno štetje prebivalcev več občin (npr. študenti in vojaški uslužbenci).

Caen je glavno mesto in občina severozahodne francoske regije Spodnje Normandije, prefektura departmaja Calvados. Leta 1999 je mesto imelo 113.987 prebivalcev.

## [uredi] Geografija

Mesto leži v Normandiji ob reki Orne in njenem levem pritoku Odon. Vzporedno z reko Orne teče vodni kanal, zgrajen v obdobju vladavine Napoleona III. z namenom povezave mesta z Rokavskim prelivom, od katerega je oddaljen dobrih 10 km, v vseh letnih časih.

## [uredi] Administracija

Caen je sedež devetih kantonov. Kanton Caen-5 ima sedež v Hérouville-Saint-Clairu in ni del Caena:

- Kanton Caen-1 (občini Bretteville-sur-Odon, Caen (del): 16.429 prebivalcev),
- Kanton Caen-2 (občine Authie, Caen (del), Carpiquet, Saint-Contest, Saint-Germain-la-Blanche-Herbe: 25.772 prebivalcev),
- Kanton Caen-3 (del občine Caen: 19.052 prebivalcev),
- Kanton Caen-4 (občini Caen (del), Épron:15.418 prebivalcev),
- Kanton Caen-5 oz. Kanton Hérouville-Saint-Clair (občina Hérouville-Saint-Clair)
- Kanton Caen-Hérouville oz. Caen-6 (del občin Caen in Hérouville-Saint-Clair: 15.603 prebivalcev),
- Kanton Caen-7 (občini Caen (del), Mondeville: 14.775 prebivalcev),
- Kanton Caen-8 (občine Caen (del), Fleury-sur-Orne, Louvigny: 18.341 prebivalcev),
- Kanton Caen-9 (del občine Caen: 15.208 prebivalcev),
- Kanton Caen-10 (občine Caen (del), Cormelles-le-Royal, Ifs: 22.109 prebivalcev).

## [uredi] Zgodovina

Ime mesta naj bi bilo starokeltskega porekla v pomenu bojnega polja (catu mago).

V srednjem veku je bil glavno mesto Normanskega vojvodstva. Angleški kralj Viljem Osvajalec je dal v Caenu zgraditi grad in opatiji Abbaye aux Dames in Abbaye aux Hommes, v katerem je bil tudi pokopan. V obdobju verskih vojn je bil njegov grob uničen, kosti pa izgubljene.

Leta 1346 je angleški kralj Edvard III. z vojsko udaril na mesto v upanju na bogat vojni plen, v tistem času je bil Caen namreč najbogatejše mesto v Normandiji. 26. julija so angleške enote v naskoku zasedle mesto, pri tem pobile 3.000 meščanov, večino trgovske četrti pa požgale. Med plenjenjem je bila v njem najdena tudi kopija francosko-normanskega načrta o invaziji Anglije iz leta 1339, s katero so kasneje v propagandne namene želeli upravičiti nadaljevanje vojne.

V času druge svetovne vojne, ob zavezniškem izkrcanju v Normandiji, je bil Caen 80% uničen. Osvobodile so ga britanske in kanadske enote 9. julija 1944, njegova obnova pa je trajala od 1948 do 1962.

## [uredi] Znamenitosti

Opatija sv. Štefana

- Grad Château de Caen, zgrajen okoli 1060 s strani Viljema Osvajalca, ki je kasneje (1066) uspešno zavojeval Anglijo in postal angleški kralj, je ena največjih srednjeveških utrdb v zahodni Evropi.
- Opatiji; v pokoro zaradi poroke z njegovo sestrično Matildo Flandrijsko je Viljem s podporo papeža odredil zgraditi dve opatiji:
  - Abbaye aux Hommes (moška opatija), sedanja mestna hiša; dokončana je bila leta 1063, posvečena sv. Štefanu.
  - Abbaye aux Dames (ženska opatija), trenutno sedež regijskega sveta Spodnje Normandije. Dokončana je bila leta 1060 in posvečena sv. Gilesu.
- Katedrala sv. Petra (13.-16. stoletje),
- opatijska cerkev sv. Štefana, kjer naj bi bil grob Viljema Osvajalca,
- Spomenik miru Mémorial pour la Paix, zgrajen 1988 v spomin na dogodke iz druge svetovne vojne.
- Université de Caen; univerza je bila ustanovljena leta 1432 s strani angleškega kralja Henrika VI., ena najstarejših v Franciji.

## [uredi] Pobratena mesta

- Alexandria, Virginia (ZDA),
- Coventry (Združeno kraljestvo),
- Nashville, Tennessee (ZDA),
- Pernik (Bolgarija),
- Portsmouth (Združeno kraljestvo),
- Thiès (Senegal),
- Würzburg (Nemčija).

## [uredi] Glej tudi

- seznam mest v Franciji

## [uredi] Zunanje povezave

Wikimedijina zbirka ponuja še več predstavnostnega gradiva o temi:
Caen
Vzpostavljeno iz »http://sl.wikipedia.org../../../c/a/e/Caen.html«

Kategorije: Spodnja Normandija | Francoske prefekture | Mesta v Franciji | Pristanišča v Franciji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Català
- Česky
- Dansk
- Deutsch
- English
- Esperanto
- Español
- Suomi
- Français
- Arpitan
- Galego
- Bahasa Indonesia
- Italiano
- 日本語
- Ladino
- Nederlands
- ‪Norsk (bokmål)‬
- Nouormand
- Polski
- Piemontèis
- Português
- Română
- Русский
- Српски / Srpski
- Svenska
- Türkçe
- Tiếng Việt
- 中文